CELEX: 32017D0486
Language: hr
Date: 2017-03-17 00:00:00
Title: Provedbena odluka Komisije (EU) 2017/486 оd 17. ožujka 2017. o izmjeni priloga I. i II. Odluci 2004/558/EZ u pogledu statusa područja slobodnoga od zaraznoga goveđeg rinotraheitisa za Luksemburg, za njemačke savezne države Hamburg i Schleswig-Holstein te za Jersey i o izmjeni Priloga II. Odluci 2008/185/EZ u pogledu statusa područja slobodnoga od bolesti Aujeszkoga za talijansku regiju Furlanija-Julijska krajina (priopćeno pod brojem dokumenta C(2017) 1689) (Tekst značajan za EGP. )

21.3.2017   
            
            
               HR
            
            
               Službeni list Europske unije
            
            
               L 75/27
            
         PROVEDBENA ODLUKA KOMISIJE (EU) 2017/486
   оd 17. ožujka 2017.
   o izmjeni priloga I. i II. Odluci 2004/558/EZ u pogledu statusa područja slobodnoga od zaraznoga goveđeg rinotraheitisa za Luksemburg, za njemačke savezne države Hamburg i Schleswig-Holstein te za Jersey i o izmjeni Priloga II. Odluci 2008/185/EZ u pogledu statusa područja slobodnoga od bolesti Aujeszkoga za talijansku regiju Furlanija-Julijska krajina
   
      
         (priopćeno pod brojem dokumenta C(2017) 1689)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavke 2. i 3. te članak 10. stavke 2. i 3.,
   budući da:
   
               (1)
            
            
               Direktivom 64/432/EEZ utvrđena su pravila trgovine govedima i svinjama unutar Unije. Člankom 9. te direktive predviđa se da država članica koja je uvela obvezni nacionalni program kontrole za zarazni goveđi rinotraheitis ili bolest Aujeszkoga može svoj program podnijeti Komisiji na odobrenje. Njime je utvrđena i definicija dodatnih jamstava koja se mogu zahtijevati u trgovini govedima ili svinjama unutar Unije.
            
         
               (2)
            
            
               Člankom 10. Direktive 64/432/EEZ predviđeno je da država članica, kada smatra da je njezino državno područje ili dio njezina državnog područja slobodno od zaraznog goveđeg rinotraheitisa, Komisiji dostavlja odgovarajuću popratnu dokumentaciju. Njime je utvrđena i definicija dodatnih jamstava koja se mogu zahtijevati u trgovini govedima unutar Unije.
            
         
               (3)
            
            
               Odlukom Komisije 2004/558/EZ (2) odobreni su programi za kontrolu i iskorjenjivanje zaraznog goveđeg rinotraheitisa koji uzrokuje goveđi herpes virus tipa 1 (GHV1) koje su predložile države članice navedene u njezinu Prilogu I. za regije tih država članica navedene u tom prilogu te na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ. Osim toga, u Prilogu II. Odluci 2004/558/EZ navedene su regije država članica koje se smatraju slobodnima od virusa GHV1 i na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ.
            
         
               (4)
            
            
               Luksemburg je Komisiji dostavio popratnu dokumentaciju za odobrenje njegova nacionalnog programa za kontrolu i iskorjenjivanje zaraznoga goveđeg rinotraheitisa koji uzrokuje GHV1 na cijelom njegovu državnom području te za primjenu dodatnih jamstava za zarazni goveđi rinotraheitis u skladu s člankom 9. Direktive 64/432/EEZ.
            
         
               (5)
            
            
               Slijedom evaluacije popratne dokumentacije koju je dostavio Luksemburg, ta bi država članica trebala biti navedena u Prilogu I. Odluci 2004/558/EZ te bi se trebala primjenjivati dodatna jamstva za zarazni goveđi rinotraheitis u skladu s člankom 9. Direktive 64/432/EEZ. Prilog I. Odluci 2004/558/EZ trebalo bi stoga na odgovarajući način izmijeniti.
            
         
               (6)
            
            
               U Prilogu I. Odluci 2004/558/EZ trenutačno su navedene njemačke savezne države Hamburg i Schleswig-Holstein.
            
         
               (7)
            
            
               Njemačka je Komisiji dostavila popratnu dokumentaciju na temelju koje bi se savezne države Hamburg i Schleswig-Holstein trebale smatrati slobodnima od virusa GHV1 i za primjenu dodatnih jamstava za zarazni goveđi rinotraheitis u tim saveznim državama u skladu s člankom 10. Direktive 64/432/EEZ.
            
         
               (8)
            
            
               Slijedom evaluacije popratne dokumentacije koju je dostavila Njemačka, savezne države Hamburg i Schleswig-Holstein ne bi više trebale biti navedene u Prilogu I. Odluci 2004/558/EZ već bi ih umjesto toga trebalo navesti u njezinu Prilogu II. te bi se na te savezne države trebala primjenjivati dodatna jamstva za zarazni goveđi rinotraheitis u skladu s člankom 10. Direktive 64/432/EEZ. Priloge I. i II. Odluci 2004/558/EZ trebalo bi stoga na odgovarajući način izmijeniti.
            
         
               (9)
            
            
               Uredbom Vijeća (EEZ) br. 706/73 (3) utvrđeno je da se za potrebe primjene pravila koja se odnose na zakonodavstvo o zdravlju životinja Ujedinjena Kraljevina i Kanalski otoci, uključujući Jersey, smatraju jednom državom članicom.
            
         
               (10)
            
            
               Ujedinjena Kraljevina Komisiji je dostavila popratnu dokumentaciju na temelju koje bi se Jersey trebao smatrati slobodnim od virusa GHV1 i za primjenu dodatnih jamstava za zarazni goveđi rinotraheitis na Jersey u skladu s člankom 10. Direktive 64/432/EEZ.
            
         
               (11)
            
            
               Slijedom evaluacije popratne dokumentacije koju je dostavila Ujedinjena Kraljevina, Jersey bi trebao biti naveden u Prilogu II. Odluci 2004/558/EZ te bi se na njega trebala primjenjivati dodatna jamstva za zarazni goveđi rinotraheitis u skladu s člankom 10. Direktive 64/432/EEZ. Prilog II. Odluci 2004/558/EZ trebalo bi stoga na odgovarajući način izmijeniti.
            
         
               (12)
            
            
               Odlukom Komisije 2008/185/EZ (4) utvrđena su dodatna jamstva u pogledu premještanja svinja među državama članicama. Ta su jamstva povezana s razvrstavanjem država članica u skladu s njihovim statusom u pogledu bolesti Aujeszkoga. U Prilogu II. Odluci 2008/185/EZ navedene su države članice ili njihove regije u kojima se provode odobreni nacionalni programi kontrole za iskorjenjivanje bolesti Aujeszkoga.
            
         
               (13)
            
            
               Italija je Komisiji dostavila popratnu dokumentaciju za odobrenje njezina nacionalnog programa kontrole za iskorjenjivanje bolesti Aujeszkoga za regiju Furlanija-Julijska krajina te za navođenje te regije u Prilogu II. Odluci 2008/185/EZ.
            
         
               (14)
            
            
               Slijedom evaluacije popratne dokumentacije koju je dostavila Italija, regija Furlanija-Julijska krajina trebala bi biti navedena u Prilogu II. Odluci 2008/185/EZ. Prilog II. Odluci 2008/185/EZ trebalo bi stoga na odgovarajući način izmijeniti.
            
         
               (15)
            
            
               Odluke 2004/558/EZ i 2008/185/EZ trebalo bi stoga na odgovarajući način izmijeniti.
            
         
               (16)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilozi I. i II. Odluci 2004/558/EZ mijenjaju se u skladu s Prilogom I. ovoj Odluci.
   Članak 2.
   Prilog II. Odluci 2008/185/EZ mijenja se u skladu s Prilogom II. ovoj Odluci.
   Članak 3.
   Ova je Odluka upućena državama članicama.
   
      Sastavljeno u Bruxellesu 17. ožujka 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL 121, 29.7.1964., str. 1977/64.
   
   
      (2)  Odluka Komisije 2004/558/EZ od 15. srpnja 2004. o provedbi Direktive Vijeća 64/432/EEZ u odnosu na dodatna jamstva za trgovinu govedima unutar Zajednice u pogledu zaraznog goveđeg rinotraheitisa i odobrenju programa iskorjenjivanja koji su predstavile određene države članice (SL L 249, 23.7.2004., str. 20.).
   
      (3)  Uredba Vijeća (EEZ) br. 706/73 od 12. ožujka 1973. u vezi s postupcima Zajednice koji se primjenjuju na Kanalske otoke i otok Man za trgovinu poljoprivrednim proizvodima (SL L 68, 15.3.1973., str. 1.).
   
      (4)  Odluka Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano uz bolest Aujeszkoga i kriterijima za dostavu informacija o toj bolesti (SL L 59, 4.3.2008., str. 19.).
   
      PRILOG I.
      Prilozi I. i II. Odluci 2004/558/EZ zamjenjuju se sljedećim:
      „
            PRILOG I.
            
                        Države članice
                     
                     
                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 9. Direktive 64/432/EEZ
                     
                  
                        Belgija
                     
                     
                        Sve regije
                     
                  
                        Češka
                     
                     
                        Sve regije
                     
                  
                        Njemačka
                     
                     
                        Sljedeće upravne jedinice (Regierungsbezirke) u Sjevernoj Rajni-Vestfaliji:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        Italija
                     
                     
                        Regija Furlanija-Julijska krajina
                        Autonomna pokrajina Trentino-Južni Tirol
                     
                  
                        Luksemburg
                     
                     
                        Sve regije
                     
                  
         
            PRILOG II.
            
                        Države članice
                     
                     
                        Regije država članica na koje se primjenjuju dodatna jamstva za zarazni goveđi rinotraheitis u skladu s člankom 10. Direktive 64/432/EEZ
                     
                  
                        Danska
                     
                     
                        Sve regije
                     
                  
                        Njemačka
                     
                     
                        Savezne države:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Bavarska
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hamburg
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Donja Saska
                                 
                              
                                     
                                 
                                 
                                    Mecklenburg-Zapadno Pomorje
                                 
                              
                                     
                                 
                                 
                                    Porajnje-Falačka
                                 
                              
                                     
                                 
                                 
                                    Sarska
                                 
                              
                                     
                                 
                                 
                                    Saska
                                 
                              
                                     
                                 
                                 
                                    Saska-Anhalt
                                 
                              
                                     
                                 
                                 
                                    Schleswig-Holstein
                                 
                              
                                     
                                 
                                 
                                    Tiringija
                                 
                              
                                     
                                 
                                 
                                    Sljedeće upravne jedinice (Regierungsbezirke) u Sjevernoj Rajni-Vestfaliji:
                                 
                              
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Italija
                     
                     
                        Regija Valle d'Aosta
                        Autonomna pokrajina Bolzano
                     
                  
                        Austrija
                     
                     
                        Sve regije
                     
                  
                        Finska
                     
                     
                        Sve regije
                     
                  
                        Švedska
                     
                     
                        Sve regije
                     
                  
                        Ujedinjena Kraljevina
                     
                     
                        Jersey
                     
                  ”
   
   
      PRILOG II.
      Prilog II. Odluci 2008/185/EZ zamjenjuje se sljedećim:
      
         
            „PRILOG II.
            
               Države članice ili njihove regije u kojima se provode odobreni nacionalni programi kontrole za iskorjenjivanje bolesti Aujeszkoga
            
            
                        Oznaka ISO
                     
                     
                        Država članica
                     
                     
                        Regije
                     
                  
                        ES
                     
                     
                        Španjolska
                     
                     
                        Sve regije
                     
                  
                        IT
                     
                     
                        Italija
                     
                     
                        Regija Furlanija-Julijska krajina
                     
                  
                        LT
                     
                     
                        Litva
                     
                     
                        Sve regije
                     
                  
                        PL
                     
                     
                        Poljska
                     
                     
                        Sve regije”